Úradný vestník L 158 , 30/06/1993 S. 0001 - 0008



Nariadenie Rady (EHS) č. 1657/93 z 24. júna 1993, ktorým sa dočasne pozastavujú všeobecné clá Spoločného colného sadzobníka na niektoré priemyselné výrobky určené na vybavenie slobodných colných pásiem Azorských ostrovov a Madeiry RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, najmä na jej článok 28, so zreteľom na návrh Komisie [1], so zreteľom na stanovisko Európskeho parlamentu [2], keďže Rada svojím rozhodnutím č. 91/315/EHS [3] stanovila program možností špecifických pre izolovaný a ostrovný charakter Madeiry a Azorských ostrovov (Poseima); keďže v kontexte celkového programu opatrení ustanovených v tomto rozhodnutí, určených na podporu hospodárskeho a sociálneho rozvoja uvedených autonómnych oblastí sa stanovilo, že vhodným nástrojom hospodárskeho rozvoja týchto oblastí by mohli byť slobodné colné pásma; keďže môže byť vhodné prijať špecifické colné opatrenia týkajúce sa režimu použiteľného v slobodných colných pásmach Azorských ostrovov a Madeiry; keďže nariadenie Rady (EHS) č. 1604/92 z 15. júna 1992, ktorým sa mení a dopĺňa nariadenie (EHS) č. 2504/88 o slobodných colných pásmach a slobodných colných skladoch [4], ktoré ustanovuje, že na spracovateľské operácie, vykonávané v slobodných colných pásmach týchto autonómnych oblastí sa nemajú vzťahovať ekonomické podmienky, ustanovené pre režim aktívny zošľachťovací styk; keďže v požiadavke predloženej 4. marca 1992 a doplnenej 22. októbra 1992 a 20. januára 1993 žiadali kompetentné portugalské orgány o udelenie výnimky z uplatňovania ciel Spoločného colného sadzobníka na priemyselné výrobky určené na vybavenie slobodných colných pásiem Azorských ostrovov a Madeiry; keďže na základe podrobného preskúmania situácie sa ukazuje, že takéto opatrenie pravdepodobne prinesie požadované urýchlenie rozvoja hospodárskych činností týchto slobodných colných pásiem; keďže je potrebné toto opatrenie časovo obmedziť, aby sa priamo neovplyvnilo fungovanie spoločného trhu, a z tohto dôvodu je potrebné aj prijať opatrenia, ktorými sa zabezpečí, aby výrobky, na ktoré sa bude vzťahovať toto pozastavenie, boli určené výlučne na vybavenie týchto slobodných colných pásiem; keďže Komisia musí byť informovaná o objeme príslušných dovozov, PRIJALA TOTO NARIADENIE: Článok 1 1. Clá Spoločného colného sadzobníka platné pre výrobky, ktoré sú uvedené v zozname v prílohe, sa do 31. decembra 2000 v plnej miere pozastavujú. 2. Pozastavenie uvedené v odseku 1 sa vzťahuje výlučne na výrobky určené na vybavenie slobodných colných pásiem Azorských ostrovov a Madeiry. 3. Kompetentné portugalské orgány prijmú opatrenia potrebné na dodržanie podmienok uvedených v odseku 2 v súlade s príslušnými ustanoveniami spoločenstva o konečnom použití. Predovšetkým zabezpečia vymeranie cla podľa Spoločného colného sadzobníka v prípadoch, keď sa príslušné výrobky prepravia do iných častí colného územia spoločenstva. Pri najbližšej príležitosti budú o týchto opatreniach informovať Komisiu. Článok 2 V súvislosti s výrobkami uvedenými v článku 1 budú kompetentné portugalské orgány informovaťKomisiu najneskôr do 15. marca každého roka o objeme dovozu, na ktorý sa počas predchádzajúceho roka uplatnilo toto pozastavenie cla. Článok 3 V priebehu roka 2000 Komisia po konzultácii s kompetentnými portugalskými orgánmi preskúma vplyv prijatých opatrení na rozvoj slobodných colných pásiem Azorských ostrovov a Madeiry a v prípade potreby predloží zodpovedajúce návrhy. Článok 4 Toto nariadenie nadobúda účinnosť v deň jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Luxemburgu 24. júna 1993 Za Radu predseda B. Westh [1] Ú. v. ES L 116, 27.4.1993, s. 11. [2] Stanovisko dodané dňa 28. mája 1993 (zatiaľ neuverejnené v úradnom vestníku). [3] Ú. v. ES L 171, 29.6.1991, s. 10. [4] Ú. v. ES L 173, 27.6.1992, s. 30. -------------------------------------------------- PRÍLOHA Poradové číslo | Kód kombinovanej nomenklatúry | Opis | 18.0300 | 6804 | Mlynské kamene, brúsne kamene, brúsne kotúče a podobné výrobky, bez rámových konštrukcií, používané na brúsenie, ostrenie, leštenie, tvarové opracovanie alebo rezanie, ručné brúsky alebo leštiace kamene a ich časti, z prírodných kameňov, z aglomerovaných prírodných alebo umelých brúsiv, alebo z keramiky, tiež s niektorými časťami iných materiálov | 18.0302 | 7308 | Konštrukcie (okrem montovaných stavieb položky 9406) a časti konštrukcií (napr. mosty a časti mostov, stavidlá, veže, stožiare, stĺpy, piliere, strechy a strešné rámové konštrukcie, dvere a okná a ich rámy, prahy dverí, okenice, stĺpkové zábradlie), zo železa alebo z ocele; dosky, tyče, prúty, uholníky, tvarovky, profily, rúrky a podobné výrobky, pripravené na použitie v konštrukciách, zo železa alebo ocele | 18.0304 | 730900 | Nádrže, cisterny, kade a podobné zásobníky na akýkoľvek materiál (okrem stlačeného a skvapalneného plynu) zo železa alebo z ocele, s objemom presahujúcim 300 l, tiež s vnútorným obložením alebo tepelnou izoláciou, ale bez mechanického alebo tepelného zariadenia | 18.0306 | 7310 iné než73102110 | Cisterny, sudy, bubny, kade, plechovky, škatule, a podobné nádoby na akýkoľvek materiál (okrem stlačeného a skvapalneného plynu) zo železa alebo z ocele, s objemom nepresahujúcim 300 l, tiež s vnútorným obložením alebo tepelnou izoláciou, ale bez mechanického alebo tepelného zariadenia, iné ako plechovky používané na konzervovanie potravín a nápojov | 18.0308 | 731100 | Nádrže na stlačený alebo skvapalnený plyn, zo železa alebo z ocele | 18.0310 | 7322 | Radiátory ústredného kúrenia, nevyhrievané elektricky a ich časti a súčasti, zo železa alebo z ocele, ohrievače vzduchu a rozvádzače horúceho vzduchu (vrátane rozvádzačov, ktoré môžu distribuovať čerstvý alebo upravený vzduch), elektricky nevyhrievané so zabudovaným motoricky poháňaným ventilátorom alebo dúchadlom a ich časti a súčasti, zo železa alebo z ocele | 18.0312 | 7610 | Hliníkové konštrukcie (okrem montovaných stavieb položky 9406) a časti konštrukcií (napríklad mosty a ich časti, veže, stožiare, strechy, strešné rámové konštrukcie, dvere a okná a ich rámy, zárubne, dverové prahy, stĺpové zábradlia, piliere a stĺpy); hliníkové dosky, tyče, profily, rúry a podobné výrobky, pripravené na použitie v konštrukciách | 18.0314 | 76110000 | Hliníkové nádrže, cisterny, kade a podobné zásobníky na akýkoľvek materiál (okrem stlačeného a skvapalneného plynu), s objemom presahujúcim 300 l, tiež s vnútorným obložením alebo s tepelnou izoláciou, ale bez mechanického alebo tepelného zariadenia | 18.0316 | 7612 | Hliníkové sudy, barely, plechovky, škatule a podobné zásobníky (vrátane pevných alebo stlačiteľných valcovitých zásobníkov) na akýkoľvek materiál (okrem stlačeného a skvapalneného plynu), s objemom nepresahujúcim 300 l, tiež s tepelnou izoláciou, ale bez mechanického alebo tepelného zariadenia | 18.0318 | 76130000 | Hliníkové zásobníky na stlačený alebo skvapalnený plyn | 18.0320 | 8202 | Ručné píly; pílové listy všetkých druhov (vrátane prerezávacích drážkovacích alebo neozubených pílových listov) | 18.0322 | 8203 | Pilníky, rašple, kliešte (vrátane štikacích klieští), pinzety, klieštiky, nožnice na plech, rezače rúr, čapov, dierkovacie kliešte a priebojníky a podobné ručné nástroje | 18.0324 | 8204 | Ručné maticové a napínacie kľúče (vrátane dynamometrických kľúčov, ale s vylúčením vratidiel na závitníky), výmenné kľúčové nadstavce, tiež s rukoväťou | 18.0326 | 8205 | Ručné nástroje (vrátane sklenárskych diamantov) inde nešpecifikované ani nezahrnuté, spájkovacie lampy, zveráky, úpinky a podobné nástroje, iné ako príslušenstvo, časti a súčasti obrábacích strojov; nákovy; prenosné kováčske vyhne; ručné alebo pedálmi ovládané brúsne kotúče s konštrukciou | 18.0328 | 8207 | Vymeniteľné nástroje na ručné náradie, tiež mechanicky poháňané alebo na obrábacie stroje (napr. na lisovanie, razenie, dierovanie, rezanie vonkajších a vnútorných závitov, vŕtanie, vyvrtávanie, preťahovanie, frézovanie, sústruženie alebo upevňovanie skrutiek), vrátane nástrojov na ťahanie alebo vytláčanie kovov a nástroje na vŕtanie skál alebo zemnú sondáž | 18.0330 | 8208 iné než82084000 | Nože a rezacie čepele na stroje alebo mechanické zariadenia iné než na stroje, používané v poľnohospodárstve, záhradníctve alebo lesníctve | 18.0332 | 820900 | Doštičky, tyčinky, hroty a podobné časti nástrojov, nemontované, z cermetov | 18.0334 | 821000 | Ručne ovládané mechanické zariadenia s hmotnosťou 10 kg alebo menšou, používané na prípravu, upravovanie alebo podávanie jedál alebo nápojov | 18.0336 | 830300 | Pancierové alebo spevnené bezpečnostné schránky (sejfy); zosilnené skrinky a dvere a depozitné skrinky do trezorov, pokladne alebo schránky na listiny a podobné, zo základných kovov | 18.0338 | 83040000 | Kartotékové skrine, zoraďovače spisov, schránky na ukladanie papierov alebo písacích pier, stojany na pečiatky a podobné vybavenie kancelárií alebo písacích stolov, zo základného kovu, okrem kancelárskeho nábytku položky 9403 | 18.0340 | 8402 | Kotly na výrobu vodnej alebo inej pary — parné kotly (iné ako nízkotlakové kotly na ústredné kúrenie schopné dodávať teplú vodu, aj nízkotlakovú paru); kotly na "prehriatu" vodu | 18.0342 | 8403 | Kotly na ústredné kúrenie, iné ako položky 8402 | 18.0344 | 8404 | Pomocné prístroje a zariadenia na kotly položky 8402 alebo 8403 (napr. ohrievače vody, tzv. ekonomizéry, prehrievače pary, odstraňovače sadzí, zariadenia na rekuperáciu plynov); parné kondenzátory alebo iné pomocné jednotky | 18.0346 | 8405 | Plynové generátory na generátorový alebo vodný plyn, tiež vybavené čističmi plynov; vyvíjače acetylénu a podobné generátory na vyvíjanie plynu mokrou cestou, tiež vybavené čističmi plynov | 18.0348 | 8406 | Turbíny a vodnú a inú paru | 18.0350 | 8407 | Vratné alebo rotačné zážihové spaľovacie piestové motory | 18.0352 | 8408 | Piestové vznetové motory (dieselové motory alebo motory so žiarovou hlavou) | 18.0354 | 8409 | Časti a súčasti, vhodné na použitie prevažne alebo výhradne na motory položky 8407 alebo 8408 | 18.0356 | 8413 | Čerpadlá na kvapaliny, tiež vybavené meracím zariadením; elevátory na kvapaliny | 18.0358 | 8414 | Vzduchové čerpadlá alebo vývevy, kompresory a ventilátory na vzduch alebo iný plyn; ventilačné alebo recirkulačné odsávače so zabudovaným ventilátorom, tiež so vstavaným filtrom | 18.0360 | 8415 | Klimatizačné stroje a prístroje, skladajúce sa z ventilátora so vstavaným motorom a zo strojov a prístrojov na zmenu teploty a vlhkosti, vrátane strojov a prístrojov, v ktorých nemôže byť vlhkosť regulovaná oddelene | 18.0362 | 8416 | Horáky na kúreniská, na kvapalné, práškové alebo plynné palivá; mechanické prikladacie zariadenia, vrátane ich mechanických roštov, mechanické zariadenia na odstraňovanie popola a podobné zariadenia | 18.0364 | 8417 | Priemyselné alebo laboratórne kúreniská a pece, vrátane spaľovacích, neelektrické | 18.0366 | 8418 | Chladničky, mraziace boxy a ostatné chladiace alebo mraziace zariadenia, elektrické alebo iné; tepelné čerpadlá, iné ako klimatizačné stroje a prístroje položky 8415 | 18.0368 | 8419 | Prístroje, stroje alebo laboratórne zariadenia, tiež s elektrickým ohrevom, na spracovanie materiálu výrobnými postupmi, zakladajúcimi sa na zmene teploty ako je ohrievanie, varenie, praženie, destilácia, rektifikácia, sterilizácia, pasterizácia, parenie, sušenie, vyparovanie, odparovanie, kondenzovanie alebo chladenie, okrem prístrojov a zariadení pre domácnosť; prietokové alebo zásobníkové ohrievače vody, neelektrické | 18.0370 | 8420 | Kalandre alebo iné valcovacie stroje, okrem strojov na valcovanie kovov alebo skla, valce na tieto stroje | 18.0372 | 8421 | Odstredivky, vrátane odstredivých sušičiek; prístroje na filtrovanie alebo čistenie tekutín alebo plynov | 18.0374 | 8422 | Umývačky riadu, stroje a prístroje na čistenie alebo sušenie fliaš alebo iných obalov; stroje a prístroje na plnenie, uzatváranie, pečatenie, označovanie plechoviek, fliaš, krabíc, vriec alebo iných obalov;; ostatné baliace stroje a prístroje; prístroje na prevzdušňovanie nápojov | 18.0376 | 8423 iné než84231010 | Prístroje a zariadenia na váženie (okrem váh s citlivosťou 5 centigramov alebo väčšou), vrátane váh spojených s počítacími alebo kontrolnými prístrojmi; závažia na váhy všetkých druhov, iné než váhy pre domácnosť | 18.0378 | 8423 iné než84248110 | Mechanické prístroje (tiež ručné) na striekanie, rozstrekovanie alebo rozprašovanie tekutín alebo práškov; hasiace prístroje, tiež s náplňou, striekacie pištole a podobné prístroje; dúchadlá na vrhanie piesku alebo na vháňanie pary a podobné vstrekovacie prístroje, iné než zavlažovacie zariadenia | 18.0380 | 8425 | Kladkostroje a výťahy, iné ako skipové výťahy; rumpály a zvislé navijaky; zdviháky | 18.0382 | 8426 | Lodné a otočné stĺpové žeriavy, žeriavy vrátane lanových žeriavov; mobilné zdvíhacie rámy, zdvižné obkročné vozíky, portálové nízkozdvižné vozíky a žeriavové vozíky | 18.0384 | 8427 | Vidlicové stohovacie vozíky; iné vozíky vybavené zdvíhacím a manipulačným zariadením | 18.0386 | 8428 | Ostatné zdvíhacie, manipulačné, nakladacie alebo vykladacie zariadenia (napr. výťahy, lanovky, eskalátory, dopravníky) | 18.0388 | 8437 | Stroje na čistenie, triedenie alebo preosievanie semien, zrna alebo sušených strukovín; stroje a prístroje používané v mlynárstve alebo pri spracúvaní obilia alebo suchých strukovín, iné ako stroje a zariadenia poľnohospodárskeho typu | 18.0390 | 8438 | Stroje a zariadenia na priemyselnú prípravu alebo na výrobu potravín alebo nápojov, inde v tejto kapitole neuvedené, ani nezahrnuté, iné ako stroje a zariadenia na extrakciu alebo prípravu stužených rastlinných alebo živočíšnych tukov alebo olejov | 18.0392 | 8439 | Stroje a zariadenia na výrobu papieroviny z celulózovej vlákniny alebo na výrobu alebo konečnú úpravu papiera alebo lepenky | 18.0394 | 8440 | Stroje na väzbu kníh, vrátane strojov na brožovanú väzbu kníh | 18.0396 | 8441 | Ostatné stroje a prístroje na spracovanie buničiny (papieroviny), papiera alebo lepenky, vrátane rezačiek všetkých druhov | 18.0398 | 8443 | Tlačiarenské stroje; pomocné tlačiarenské stroje | 18.0400 | 844400 | Stroje na vytláčanie, preťahovanie, tvarovanie alebo strihanie chemických textilných materiálov | 18.0402 | 8445 | Stroje na prípravu textilných vlákien; spriadacie a dopriadacie, zdvojovacie alebo krútiace stroje a ostatné stroje a zariadenia na výrobu textilných priadzí; stroje na navíjanie a súkanie (vrátane útkových súkacích strojov) a stroje na prípravu textilných vlákien na spracovanie na strojoch položky 8446 alebo 8447 | 18.0404 | 8446 | Tkáčsky stav (krosná) | Poradové číslo | Kód kombinovanej nomenklatúry | Opis | 18.0406 | 8447 | Pletacie stroje a krosná, stroje na spevnenie prešitím, opriadacie stroje, stroje na výrobu tylu, čipiek, výšiviek, lemoviek a prámikov, pletených alebo sieťovinových a stroje a na výrobu strapcov | 18.0408 | 8448 | Pomocné strojové zariadenia na stroje položiek 8444, 8445, 8446 alebo 8447 (napr. listovky, žakárové stroje, osnovné zarážky, zariadenia na člnkovú výmenu); časti, súčasti a príslušenstvo, vhodné prevažne alebo výhradne na stroje tejto položky alebo položiek 8444, 8445, 8446 alebo 8447 (napr. vretená a krídla, mykacie povlaky, tkáčske lúče, hrebene, hubice, člnky, niteľnice a brdové listy, pletacie ihly) | 18.0410 | 8450 | Práčky pre domácnosť alebo práčovne, vrátane práčok spojených so sušičkami | 18.0412 | 8451 | Stroje a zariadenia (iné ako položky 8450) na pranie, čistenie, žmýkanie, sušenie, žehlenie (vrátane žehliacich strojov a mangľov), bielenie, farbenie, ovíjanie, apretovanie alebo impregnovanie textilných priadzí, látok alebo celkom zhotoveného textilného tovaru a stroje na preťahovanie tkanín alebo iných podložiek používaných na výrobu dlážkových krytín ako je linoleum; stroje na navíjanie, odvíjanie, skladanie a plisovanie, strihanie, zúbkovanie alebo vykrajovanie textílií | 18.0414 | 8452 | Šijacie stroje, okrem strojov na väzbu a zošívanie kníh položky 8440; nábytok, podstavce a kryty zvlášť upravené na šijacie stroje; ihly do šijacích strojov | 18.0416 | 8453 | Stroje a zariadenia na prípravu, vyčiňovanie alebo spracovanie koží, kožiek alebo usní alebo na zhotovovanie alebo opravy obuvi alebo iných výrobkov z koží, kožiek a usní, okrem šijacích strojov | 18.0418 | 8456 | Obrábacie stroje na spracovanie všetkých materiálov ich úberom pomocou lasera alebo pomocou iných svetelných alebo fotónových zväzkov, ultrazvuku, elektroerózie, elektrochemických reakcií, elektrónových zväzkov ionizujúceho žiarenia alebo oblúkových výbojov v plazme | 18.0420 | 8457 | Obrábacie centrá, stavebnicové obrábacie stroje (jednopolohové) a viacpolohové, na obrábanie kovov | 18.0422 | 8458 | Sústruhy (vrátane sústružníckych obrábacích centier) na obrábanie kovov | 18.0424 | 8459 | Obrábacie stroje (vrátane strojov s pohyblivou hlavou) na vŕtanie, vyvrtávanie, frézovanie, rezanie vonkajších alebo vnútorných závitov úberom kovu, iné ako sústruhy (vrátane sústružníckych obrábacích centier) položky 8458 | 18.0426 | 8460 | Obrábacie stroje na odstraňovanie rozstrapenia (ostrapkov), ostrenie, brúsenie, honovanie, lapovanie, dohladzovanie povrchu, leštenie alebo na inú konečnú úpravu kovov, cermetov, pomocou brúsnych kameňov (brusív) alebo leštiacich prostriedkov, okrem strojov na obrábanie, brúsenie a dokončovanie ozubených kolies položky 8461 | 18.0428 | 8461 | Obrábacie stroje na hobľovanie, obrážanie, drážkovanie, preťahovanie, obrábanie ozubených kolies, brúsenie ozubených kolies alebo ich dokončovacie operácie, strojové píly, odrezávacie stroje a ostatné stroje pracujúce metódou úberu kovov alebo cermetov, ktoré nie sú inde špecifikované ani zahrnuté | 18.0430 | 8462 | Tvárniace stroje (vrátane lisov) na opracovanie kovov kovaním, razením alebo lisovaním zápustke; padacie buchary, obrábacie stroje (vrátane lisov) používané na tvárnenie kovov ohýbaním, drážkovaním a prekladaním, vyrovnávaním, rovnaním a rozkutím, strihaním, dierovaním alebo vrúbkovaním; lisy na tvárnenie kovov alebo kovových karbidov tu nešpecifikované alebo nezahrnuté | 18.0432 | 8463 | Iné tvarovacie stroje na opracovanie kovov alebo cermetov, pracujúce inak ako úberom materiálu | 18.0434 | 8464 | Obrábacie stroje na kameň, keramické látky, betón, azbestový cement alebo podobné nerastné materiály alebo stroje na obrábanie skla za studena | 18.0436 | 8465 | Obrábacie stroje (vrátane strojov na pribíjanie klincov, spájanie sponkami, glejenie alebo iné spájanie), na opracúvanie dreva, korku, kostí, ebonitu, tvrdých plastov alebo podobných tvrdých materiálov | 18.0438 | 8467 | Ručné nástroje a náradie pneumatické, alebo s vlastným zabudovaným neelektrickým motorom | 18.0440 | 8468 | Stroje a prístroje na spájkovanie alebo zváranie, tiež na rezanie, iné ako položky 8515; plynové stroje a prístroje na povrchové kalenie | 18.0442 | 8469 | Písacie stroje a stroje na spracovanie textu | 18.0444 | 8470 | Počítacie stroje; účtovacie stroje, frankovacie stroje, stroje na vydávanie lístkov a podobné stroje vybavené počítacím zariadením; registračné pokladnice | 18.0446 | 8471 | Stroje na automatické spracovanie údajov a ich jednotky; magnetické alebo optické snímače, stroje na prepis údajov v kódovanej forme na pamäťové médiá a stroje spracúvajúce tieto údaje, inde nešpecifikované alebo nezahrnuté | 18.0448 | 8472 | Iné kancelárske stroje a prístroje (napr. rozmnožovacie stroje hektografické alebo blanové, adresovacie stroje, automatické rozdeľovače bankoviek, stroje na triedenie, počítanie alebo balenie mincí, prístroje na orezávanie ceruziek, dierkovacie alebo spínacie stroje | 18.0450 | 8477 | Stroje a prístroje na spracovanie kaučuku alebo plastov alebo na zhotovovanie výrobkov z týchto materiálov, inde nešpecifikované alebo nezahrnuté v tejto kapitole | 18.0452 | 8478 | Stroje a prístroje na prípravu alebo na spracovanie tabaku, v tejto kapitole inde nešpecifikované alebo nezahrnuté | 18.0454 | 8480 | Formovacie rámy pre zlievárne kovov; formovacie základne; modely na formy, formy na kovy (iné ako ingotové formy), karbidy kovov, sklo, nerastné materiály, kaučuk alebo plasty | 18.0456 | 8581 | Elektrické motory a generátory (okrem generátorových agregátov) | 18.0458 | 8508 iné než85088080 | Elektromechanické nástroje na ručnú prácu, so zabudovaným elektrickým motorom, iné než prístroje na strihanie živých plotov a zastrihávanie trávnikov | 18.0460 | 8514 | Elektrické pece priemyselné alebo laboratórne (vrátane fungujúcich s indukčnou alebo dielektrickou stratou); ostatné priemyselné alebo laboratórne zariadenia na tepelné spracovanie materiálov indukčnou alebo dielektrickou stratou | 18.0462 | 8515 | Zariadenia a stroje elektrické (aj elektricky vyhrievaný plyn), laserové alebo používajúce iné svetelné či fotónové zväzky, ultrazvukové, využívajúce elektrónové zväzky, magnetické impulzy alebo plazmové výboje na spájkovanie alevo zváranie, tiež schopné rezania; elektrické stroje a prístroje na striekanie kovov alebo cermetov za tepla | 18.0464 | 8526 | Rádiolokačné a rádiosondačné prístroje (radary), rádionavigačné prístroje a rádiové prístroje na diaľkové riadenie | 18.0466 | 9009 | Fotokopírovacie prístroje s optickým alebo kontaktným systémom a termokopírovacie prístroje | 18.0468 | 9010 | Prístroje a vybavenie pre fotografické alebo kinematografické laboratóriá (vrátane prístrojov na premietanie alebo realizáciu predlôh obvodov na citlivé polovodičové materiály), inde v tejto kapitole nešpecifikované ani nezahrnuté; negatoskopy; projekčné plochy | 18.0470 | 9017 | Kresliace, rysovacie alebo počítacie prístroje (napr. kresliace stroje, pantografy, uhlomery a rysovadlá, logaritmické pravítka a počítacie kotúče); ručné dĺžkové meradlá (napr. metre, meracie pásma, mikrometre, posuvné meradlá a kalibre) inde v tejto kapitole nešpecifikované ani nezahrnuté | 18.0472 | 9024 | Stroje a prístroje na skúšanie tvrdosti, pevnosti v ťahu, stlačiteľnosti či elasticity alebo iných mechanických vlastností materiálov (napr. kovov, dreva, textilu, papiera, plastov) | 18.0474 | 9026 | Prístroje a nástroje na meranie alebo na kontrolu prietokov, hladiny, tlaku alebo iných premenných charakteristík kvapalín alebo plynov (napr. prietokomery, hladinomery, manometre, merače tepla), okrem prístrojov a nástrojov položiek 9014, 9015, 9028 alebo 9032 | 18.0476 | 9027 | Prístroje, zariadenia a nástroje na fyzikálne alebo na chemické rozbory (napr. polarimetre, spektrometre, refraktometre, analyzátory plynov alebo dymu); prístroje a nástroje na meranie alebo kontrolu viskozity, pórovitosti, rozťažnosti, povrchového napätia alebo podobné prístroje; prístroje a nástroje na kalorimetrické, akustické alebo fotometrické merania alebo kontrolu (vrátane expozimetrov); mikrotómy | 18.0478 | 9028 | Merače dodávky alebo produkcie plynov, kvapalín a elektrickej energie, vrátane meračov na ich kalibrovanie | 18.0480 | 9406 | Montované stavby | --------------------------------------------------